कितना पेयजल उपलब्ध करवा रहे, आंकलन कर हिसाब प्रस्तुत करें
शाहपुरा. अधिकारियोंकी बैठक लेते विधानसभा उपाध्यक्ष एवं विधायक राव राजेंद्र सिंह।
कार्यालय संवाददाता | शाहपुरा
शहरके उपखंड सभागार में बुधवार दोपहर विधानसभा उपाध्यक्ष एवं क्षेत्रीय विधायक राव राजेंद्र सिंह ने विधानसभा क्षेत्र शाहपुरा से संबंधित समस्याओं के निराकरण को लेकर ब्लाॅक स्तरीय अधिकारियों की बैठक ली। डिप्टी स्पीकर ने कहा कि अधिकारी जनता की समस्याओं को लेकर गंभीर रहें। इसमें किसी प्रकार की कोताही बर्दाश्त नहीं की जाएगी।
विधायक ने ग्राम अमरसर में पानी की टंकी निर्माण के लिए भूमि उपलब्ध नहीं होने के बारे में विभाग को चिह्नित की गई भूमि के अलावा जलदाय विभाग के पास ही अन्य जमीन भी चिह्नित करने के निर्देश दिए। उन्होंने जलदाय एईएन को आज ही इसको लेकर मौका निरीक्षण कर रिपोर्ट प्रस्तुत करने के निर्देश दिए। उन्होंने नयाबास में भी पानी की समस्या का निराकरण करने के निर्देश दिए। उन्होंने ग्राम बिलांदरपुर में थ्रीफेज बोरिंग दानदाता द्वारा दिए जाने की जानकारी पर विभागीय अधिकारियों को पेयजल व्यवस्था करने की बात कही। उन्होंने शाहपुरा शहर में वार्ड 9 में जहां ऊंचाई होने के कारण पेयजल उपलब्ध नहीं हो रहा है। इसको लेकर अधिकारियों को मौका निरीक्षण कर प्रस्ताव तैयार करने की बात कही।
सरकारीकार्यालयों के लिए भूिम चिह्नित करने पर चर्चा
बैठकमें ग्राम राडावास में छात्रावास के लिए भूमि को लेकर चर्चा की गई। विधायक ने सार्वजनिक निर्माण विभाग को राडावास स्कूल के लगती हुई भूमि के संबंध में प्रस्ताव तैयार करने के निर्देश दिए। उन्होंने कहा कि ग्राम बिलान्दरपुर में सड़क निर्माण के लिए ग्रामीण अपनी भूमि में से मुहैया कराने के लिए राजी है तो सड़क निर्माण के लिए प्रस्ताव तैयार करने को कहा। उन्होंने जिला परिवहन कार्यालय के लिए भूमि के संबंध में जानकारी चाही। अधिशासी अभियंता ने बताया कि परिवहन विभाग के लिए जमीन राष्ट्रीय राजमार्ग के पास बिशनपुरा उर्फ जाजैखुर्द में चिह्नित कर ली गई। विधायक ने मौका निरीक्षण कर प्रस्ताव तैयार करने की हिदायत दी। शाहपुरा व्यापार एसोसिएशन के उपाध्यक्ष द्रवेश मामोडिया ने विधायक को एलबीएस अस्पताल में सर्जन चिकित्सक लगाने, मनोहरपुर दरवाजे के समीप श्रेणी राजकीय आयुर्वेद औषधालय में महिला चिकित्सक लगाने, जयपुर तिराहे नीमकाथाना रोड, पुराना दिल्ली रोड पर सुलभ शौचालय बनाने को लेकर ज्ञापन दिया।
पेयजलवितरण की रिपोर्ट दें
डिप्टीस्पीकर ने क्षेत्र में बढ़ती पेयजल किल्लत की समस्या को लेकर जलदाय विभाग के सहायक अभियंता को निर्देश दिए कि क्षेत्र में जनसंख्या कितनी है तथा उनके हिसाब से पेयजल कितना उपलब्ध कराया जा रहा है इसकी सही स्थिति का आकंलन कर रिपोर्ट दें। ताकि पेयजल व्यवस्था को सुचारु बनाए रखा जा सकें।
निर्माणमें बाधा आई तो अधिकारी होंगे जिम्मेदार
बैठकमें शहर में नाली निर्माण, सड़कों को चौड़ा करने पर विचार विमर्श किया। विधायक ने पालिका ईओ, बिजली, पानी सार्वजनिक निर्माण विभाग के अधिकारियों को उक्त कार्य के लिए प्लान तैयार करने के निर्देश दिए। उन्होंने कहा कि विभाग अपनी जनपयोगी पेयजल बिजली लाइन आदि का निरीक्षण कर शिफ्ट करने के प्रस्ताव तैयार करें। विधायक ने यह भी हिदायत दी कि उक्त प्रस्तावों के बाद कार्य चालू होने पर जिस विभाग की जनपयोगी लाइन में कोई बाधा आती है तो उसके लिए स्वयं जिम्मेदार होंगे। इसके लिए सभी विभागीय अधिकारी कार्यवाही विवरण पर हस्ताक्षर करके देंगे। बैठक में ही विभागीय अधिकारियों ने सानिवि के प्रस्तावित प्लान का अवलोकन किया जिसमें शिफ्टिंग आदि की व्यवस्था करने के निर्देश दिए। बैठक में एसडीएम भारत भूषण गोयल, विकास अधिकारी घनश्यामसिंह, पालिका ईओ ममता नागर, ब्लाॅक सीएमएचओ डा.विनोद योगी, बिजली एईएन अनिल गुप्ता, वैद्य शंकरलाल शर्मा, जलदाय एईएन शैलेंद्र वैष्णव, फोरेस्टर दयाशंकर टेलर सहित कई विभागीय अधिकारी मौजूद थे।
hin_Deva awa_Deva npi_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva